መልአከ መንክራት ግርማ ወንድሙ ለግድቡ ከ500 ሺህ ብር በላይ ድጋፍ አደረጉ፡፡
ባሕር ዳር፡ መስከረም 28/2013ዓ.ም (አብመድ) መልአከ መንክራት ግርማ ወንድሙ በሀገር ውስጥ እና በውጭ ሀገራት የሚኖሩ የመንፈስ ልጆቻቸውን በማስተባበር 545 ሺህ ብር ለታላቁ ሕዳሴ ግድብ በስጦታ ድጋፍ አደረጉ።መልአከ መንክራት ግርማ ‘‘የዓባይ ወንዝ አምላክ የሰጠን ትልቅ ስጦታ በመሆኑ ለዘመናት ከተኛንበት ተነስተን በዓባይ ላይ ያገባደድነውን ግድብ ለማጠናቀቅ ኢትዮጵያውያን ከመቼውም ጊዜ በላይ መተባበር አለብን’’ ብለዋል።ከግድቡም ሌላ 645 ሺህ ብር ለተፈናቀሉ ወገኖች ድጋፍ ማዋላቸውንና ለግድቡ ድጋፋቸውን አጠናክረው እንደሚቀጥሉ መምህር ግርማ መግለጻቸውን ኢ.ፕ.ድ ዘግቧል።